[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.6.2007

COM(2007) 344 τελικό

2007/0119 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

περί των κατά νόμο πινακίδων και επιγραφών, όπως και των θέσεών τους και των τρόπων ανάρτησής τους, όσον αφορά τα μηχανοκίνητα οχήματα και τα ρυμουλκούμενά τους (Κωδικοποιημένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της «Ευρώπης των πολιτών» η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό στον πολίτη, προσφέροντάς του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε κατ’ουσιώδη τρόπο, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του κοινοτικού δικαίου εξαρτώνται επίσης από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987[1], έδωσε εντολή στις υπηρεσίες της να προβαίνουν σε κωδικοποίηση των νομικών πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητά τους.

3. Τα συμπεράσματα της προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις επιτακτικές αυτές ανάγκες[2], τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα.

Η κωδικοποίηση πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ότι πρέπει να ακολουθείται ταχεία διαδικασία για την έγκριση των κωδικοποιούμενων πράξεων.

4. Σκοπός της παρούσας πρότασης είναι η κωδικοποίηση της οδηγίας 76/114/ΕΟΚ του Συμβουλίου της 18ης Δεκεμβρίου 1975, περί προσεγγίσεως των νομοθεσιών των Κρατών μελών που αφορούν στις βάσει κανονιστικών πράξεων πινακίδες και επιγραφές, όπως και στις θέσεις τους και στους τρόπους εναποθέσεώς τους, όσον αφορά στα οχήματα με κινητήρα και τα ρυμουλκούμενά τους[3]. Η νέα οδηγία θα αντικαταστήσει τις διάφορες πράξεις που αποτελούν αντικείμενο της κωδικοποίησης[4]· η παρούσα πρόταση σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωσή τους, επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

5. Η πρόταση κωδικοποίησης καταρτίσθηκε με βάση προηγούμενη ενοποίηση του κειμένου, σε όλες τις επίσημες γλώσσες, της οδηγίας 76/114/ΕΟΚ και των τροποποιητικών της πράξεων, που έγινε με το σύστημα πληροφορικής της Υπηρεσίας Επισήμων Εκδόσεων των Ευρωπαϊκών Κοινοτήτων. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον πίνακα του παραρτήματος ΙΙΙ της κωδικοποιημένης οδηγίας.

76/114/ΕΟΚ (Προσαρμοσμένο) (προσαρμοσμένο)

2007/0119 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

περί των κατά νόμο πινακίδων και επιγραφών, όπως και των θέσεών τους και των τρόπων ανάρτησής τους, όσον αφορά τα μηχανοκίνητα οχήματα και τα ρυμουλκούμενά τους

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 ,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής[5],

αποφασίζοντας σύμφωνα με τη διαδικασία του άρθρου 251 της συνθήκης[6],

Εκτιμώντας τα εξής:

1. Η οδηγία 76/114/ΕΟΚ του Συμβουλίου της 18ης Δεκεμβρίου 1975, περί προσεγγίσεως των νομοθεσιών των κρατών μελών που αφορούν στις βάσει κανονιστικών πράξεων πινακίδες και επιγραφές, όπως και στις θέσεις τους και στους τρόπους εναποθέσεώς τους, όσον αφορά στα οχήματα με κινητήρα και τα ρυμουλκούμενά τους[7], έχει τροποποιηθεί επανειλημμένα4 και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

76/114/ΕΟΚ αιτιολογική σκέψη (2) (προσαρμοσμένο)

2. Η οδηγία 76/114/ΕΟΚ συγκαταλέγεται στις επιμέρους οδηγίες για το σύστημα έγκρισης τύπου ΕΚ που προβλεπόταν από την οδηγία [70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους5] και θεσπίζει τις τεχνικές προδιαγραφές σχετικά με τις κατά νόμο πινακίδες και επιγραφές, όπως και τη θέση τους και τους τρόπους ανάρτησής τους. Αυτές οι τεχνικές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής της διαδικασίας έγκρισης τύπου ΕΚ που προβλέπεται από την οδηγία [70/156/ΕΟΚ]. Κατά συνέπεια, οι διατάξεις της οδηγίας [70/156/ΕΟΚ] σχετικά με τα συστήματα οχημάτων, τα κατασκευαστικά στοιχεία και τις χωριστές τεχνικές μονάδες εφαρμόζονται στην παρούσα οδηγία.

76/114/ΕΟΚ αιτιολογική σκέψη (3) (προσαρμοσμένο)

3. Αυτή η διαδικασία έγκρισης τύπου ΕΚ πρέπει να συνεπάγεται αμοιβαία αναγνώριση, από τα κράτη μέλη, των ελέγχων που διενεργούνται σε καθένα από αυτά με βάση τις κοινές προδιαγραφές.

4. Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ, μέρος Β,

76/114/ΕΟΚ

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ως όχημα, κατά την έννοια της παρούσας οδηγίας, νοείται κάθε μηχανοκίνητο όχημα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μεγίστη ταχύτητα άνω των 25 km/h καθώς και τα ρυμουλκούμενά τους, εξαιρουμένων των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών καθώς και των μηχανημάτων δημοσίων έργων.

Άρθρο 2

76/114/ΕΟΚ (προσαρμοσμένο)

Τα κράτη μέλη δεν δύνανται να αρνούνται τη χορήγηση έγκρισης ΕΚ ή εθνικής έγκρισης σε ένα όχημα για λόγους που αφορούν στις κατά νόμο πινακίδες και επιγραφές, στις θέσεις τους και στους τρόπους ανάρτησής τους, αν τα στοιχεία αυτά ανταποκρίνονται στις προδιαγραφές που καθορίζονται στο παράρτημα Ι.

Άρθρο 3

Τα κράτη μέλη δεν δύνανται να αρνούνται την ταξινόμηση Õή να απαγορεύουν την πώληση, τη θέση σε κυκλοφορία ή τη χρήση μηχανοκίνητων οχημάτων για λόγους που αφορούν στις κατά νόμο πινακίδες και επιγραφές, στις θέσεις τους και στους τρόπους ανάρτησής τους, αν αυτά ανταποκρίνονται στις προδιαγραφές που καθορίζονται στο παράρτημα Ι.

Άρθρο 4

Οι τροποποιήσεις που είναι αναγκαίες για την προσαρμογή των προδιαγραφών του παραρτήματος Ι της παρούσας οδηγίας έτσι ώστε να λαμβάνονται υπόψη οι τεχνικές πρόοδοι, εκδίδονται σύμφωνα με τη διαδικασία που αναφέρεται στο [άρθρο 13, παράγραφος 3 της οδηγίας 70/156/ΕΟΚ].

76/114/ΕΟΚ

Άρθρο 5

76/114/ΕΟΚ (προσαρμοσμένο)

Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 6

Η οδηγία 76/114/ΕΟΚ, όπως τροποποιήθηκε με τις πράξεις που παρατίθενται στο παράρτημα ΙΙ, μέρος Α καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ, μέρος Β.

Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙΙΙ.

Άρθρο 7

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Εφαρμόζεται από […].

76/114/ΕΟΚ Άρθ. 6

Άρθρο 8

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

76/114/ΕΟΚ

ΠΑΡΑΡΤΗΜΑ Ι

1. ΓΕΝΙΚΟΤΗΤΕΣ

76/114/ΕΟΚ

Κάθε όχημα πρέπει να διαθέτει μια πινακίδα και επιγραφές όπως περιγράφονται ακολούθως. Για την τοποθέτηση της πινακίδας αυτής και των εν λόγω επιγραφών φροντίζει είτε ο κατασκευαστής ή ο εντολοδόχος του.

76/114/ΕΟΚ

78/507/ΕΟΚ Άρθ. 1 και παράρτημα

2. ΠΙΝΑΚΙΔΑ ΤΟΥ ΚΑΤΑΣΚΕΥΑΣΤΗ

2.1. Η πινακίδα του κατασκευαστή της οποίας το υπόδειγμα παρουσιάζεται στο συμπληρωματικό του παρόντος παραρτήματος πρέπει να είναι σταθερά στερεωμένη σε ένα σημείο ορατό και ευπρόσιτο επάνω σε ένα εξάρτημα το οποίο κανονικώς δεν επιδέχεται αντικατάσταση κατά τη διάρκεια της χρήσεως. Πρέπει να είναι ευανάγνωστη και να φέρει τις ακόλουθες ανεξίτηλες ενδείξεις αριθμημένες κατά τη σειρά:

2.1.1. Όνομα του κατασκευαστή,

2.1.2. Αριθμό εγκρίσεως ΕΚ [8] .

76/114/ΕΟΚ

Πράξη Προσχώρησης του 1985 Άρθ. 26 και παράρτημα Ι, σ. 213

87/354/ΕΟΚ Άρθ. 1 και παράρτημα, σημ. 6

Πράξη Προσχώρησης του 1994 Άρθ. 29 και παράρτημα Ι, σ. 202

Πράξη Προσχώρησης του 2003 Άρθ. 20 και παράρτημα ΙΙ, σημ. 1 στοιχ. Α σημ. 14, σ. 57

2006/96/ΕΚ Άρθ. 1 και παράρτημα, σημείο 13

Ο αριθμός αποτελείται από το γράμμα «e» μικρό ακολουθούμενο κατά σειρά από τον αριθμό ή τα διακριτικά γράμματα του κράτους το οποίο παρεχώρησε την έγκριση ΕΚ (1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για την Σουηδία 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 17 για τη Φινλανδία, 18 για τη Δανία, 19 για τη Ρουμανία 20 για την Πολωνία, 21 για την Πορτογαλία, 23 για την Ελλάδα , 24 για την Ιρλανδία, 26 για τη Σλοβενία, 27 για τη Σλοβακία, 29 για την Εσθονία, 32 για τη Λετονία , 34 για τη Βουλγαρία , 36 για τη Λιθουανία, 49 για την Κύπρο, 50 για τη Μάλτα), και από τον αριθμό εγκρίσεως ο οποίος αντιστοιχεί στον αριθμό του δελτίου εγκρίσεως ο οποίος συνετάγη για τον τύπο του οχήματος. Μεταξύ του γράμματος «e» και του αριθμού ή των γραμμάτων των διακριτικών της χώρας η οποία παρεχώρησε την έγκριση ΕΚ τίθεται ένας αστερίσκος όπως και μεταξύ του αριθμού αυτού ή των γραμμάτων αυτών και του αριθμού εγκρίσεως.

76/114/ΕΟΚ

78/507/ΕΟΚ Άρθ. 1 και παράρτημα

2.1.3. Αριθμός αναγνωρίσεως του οχήματος.

2.1.4. Μέγιστη επιτρεπόμενη μάζα του οχήματος με φορτίο.

2.1.5. Μέγιστη επιτρεπόμενη μάζα του συνόλου με φορτίο σε περίπτωση κατά την οποία το όχημα χρησιμοποιείται ως ελκυστήρας.

2.1.6. Μέγιστη επιτρεπόμενη μάζα για κάθε άξονα. Τα δεδομένα αυτά αναφέρονται αρχίζοντας από τον εμπρόσθιο άξονα και τελειώνοντας στον οπίσθιο.

2.1.7. Αν πρόκειται για ημιρυμουλκούμενο, τη μέγιστη επιτρεπόμενη μάζα στο κάθισμα συζεύξεως.

2.1.8. Τα κράτη μέλη δύνανται να απαιτούν την αναφορά στη πινακίδα κάθε οχήματος που τίθεται σε κυκλοφορία στο έδαφός τους, των μεγίστων μαζών που επιτρέπει η εθνική τους νομοθεσία.

Αν οι τεχνικώς αποδεκτές μάζες είναι ανώτερες από τις μέγιστες επιτρεπόμενες μάζες , το σχετικό κράτος αυτό δύναται επίσης να απαιτήσει την αναφορά τους. Στην περίπτωση αυτή οι μάζες αναγράφονται σε δύο στήλες: στην αριστερή στήλη αναγράφονται οι μέγιστες επιτρεπόμενες μάζες και στη δεξιά στήλη οι τεχνικώς αποδεκτές μάζες .

2.2. Ο κατασκευαστής δύναται να επιθέσει τις συμπληρωματικές ενδείξεις από κάτω ή παραπλεύρως των προδιαγραφεισών επιγραφών στο εξωτερικό ενός εμφανώς σχηματισμένου ορθογωνίου το οποίο δεν περιλαμβάνει παρά τις ενδείξεις οι οποίες προδιαγράφονται στα σημεία 2.1.1. έως 2.1.8. (Βλέπε συμπληρωματικό του παρόντος παραρτήματος).

3. ΑΡΙΘΜΟΣ ΑΝΑΓΝΩΡΙΣΕΩΣ ΤΟΥ ΟΧΗΜΑΤΟΣ

Ο αριθμός αναγνωρίσεως του οχήματος αποτελείται από ένα συνδυασμό χαρακτήρων ο οποίος προσδίδεται σε κάθε όχημα από τον κατασκευαστή. Έχει σκοπό να επιτρέψει — χωρίς να είναι αναγκαία η προσφυγή σε άλλες ενδείξεις — την αποκλειστική αναγνώριση κάθε οχήματος δια μέσου του κατασκευαστή για μια περίοδο διαρκείας 30 ετών. Ο αριθμός αναγνωρίσεως πρέπει να ανταποκρίνεται στις ακόλουθες προδιαγραφές:

78/507/ΕΟΚ Άρθ. 1 και παράρτημα

3.1. Πρέπει να σημειώνεται στην πινακίδα του κατασκευαστή, καθώς επίσης στο αμάξωμα ή στο πλαίσιο ή σε άλλη ανάλογη υποδομή.

3.1.1. Πρέπει να αποτελείται από τρία μέρη.

3.1.1.1. Το πρώτο μέρος συνίσταται σε ένα κωδικό παραχωρούμενο στον κατασκευαστή του οχήματος ώστε να επιτρέπεται η αναγνώριση του κατασκευαστή. Ο κωδικός αυτός αποτελείται από τρεις χαρακτήρες (γράμματα ή ψηφία), χορηγούμενους από τις αρμόδιες αρχές της χώρας στην οποία ο κατασκευαστής έχει την εμπορική έδρα του σε συνεργασία με το διεθνές γραφείο που ενεργεί με άδεια του διεθνούς οργανισμού τυποποιήσεως (ISO). Ο πρώτος χαρακτήρας υποδηλοί μια γεωγραφική ζώνη, ο δεύτερος χαρακτήρας υποδηλοί μια χώρα στο εσωτερικό μιας γεωγραφικής ζώνης, ο τρίτος χαρακτήρας υποδηλοί έναν ορισμένο κατασκευαστή.

Στην περίπτωση κατά την οποία ο κατασκευαστής παράγει ολιγότερο από 500 οχήματα το έτος, ο τρίτος χαρακτήρας είναι πάντοτε 9. Για την αναγνώριση του κατασκευαστή αυτού, η προβλεπόμενη ανωτέρω αρχή χορηγεί επίσης τον τρίτο, τον τέταρτο και τον πέμπτο χαρακτήρα του τρίτου μέρους.

3.1.1.2. Το δεύτερο μέρος αποτελείται από έξι χαρακτήρες (γράμματα ή ψηφία) που έχουν σαν σκοπό να υποδεικνύουν τα γενικά χαρακτηριστικά των οχημάτων. Αν ο κατασκευαστής δεν χρησιμοποιεί έναν ή περισσότερους από αυτούς τους χαρακτήρες, τα μη χρησιμοποιούμενα διαστήματα πρέπει να πληρούνται από αλφαβητικούς ή αριθμητικούς χαρακτήρες, η επιλογή των οποίων αφίεται στον κατασκευαστή.

3.1.1.3. Το τρίτο τμήμα, αποτελούμενο από οκτώ χαρακτήρες από τους οποίους οι τέσσερις τελευταίοι είναι υποχρεωτικά αριθμητικοί, πρέπει να επιτρέπει, σε συνδυασμό με τα άλλα δύο τμήματα, την αναγνώριση χωρίς αμφιβολία ενός ορισμένου οχήματος. Κάθε θέση που δεν χρησιμοποιείται πρέπει να πληρούται με το μηδέν για να επιτευχθεί ο ολικός αριθμός χαρακτήρων που απαιτείται.

3.1.2. Πρέπει, κατά το μέτρο του δυνατού, να σημειούται επί μιας μόνο γραμμής.

Εξαιρετικά και για τεχνικούς λόγους, είναι δυνατόν επίσης να σημειούται σε δύο γραμμές. Στην περίπτωση αυτή, δεν επιτρέπεται πάντως να γίνονται διαχωρισμοί στο εσωτερικό ενός οποιουδήποτε εκ των τριών μερών. Η αρχή και το τέλος κάθε γραμμής πρέπει να περιορίζονται από ένα σύμβολο που δεν είναι ούτε αραβικό ψηφίο ούτε κεφαλαίο λατινικό γράμμα και το οποίο δεν είναι δυνατόν να συγχέεται με τέτοιους χαρακτήρες. Η διάταξη αυτή είναι δυνατόν να μην ακολουθείται στην περίπτωση των πινακίδων του κατασκευαστή, όταν ο αριθμός σημειούται επί μιας μόνον γραμμής. Η παρεμβολή του συμβόλου στο εσωτερικό μιας γραμμής μεταξύ των τριών μερών (σημείο 3.1.1) είναι επίσης επιτρεπτή.

Δεν πρέπει να υπάρχουν διαστήματα μεταξύ των χαρακτήρων.

76/114/ΕΟΚ (προσαρμοσμένο)

3.2. Ο αριθμός αναγνωρίσεως πρέπει εξ άλλου:

3.2.1. να σημειώνεται στο αμάξωμα ή στο πλαίσιο ή σε άλλη ανάλογη υποδομή, στο δεξιό ήμισυ του οχήματος·

3.2.2. να είναι τοποθετημένος σε ευανάγνωστο και ευπρόσιτο σημείο, με μια μέθοδο όπως η σφυρηλάτηση ή η διάτρηση κατά τρόπο ώστε να αποφεύγεται το σβήσιμο ή η αλλοίωση.

4. ΧΑΡΑΚΤΗΡΕΣ

4.1. Για όλες τις επιγραφές οι οποίες προβλέπονται στο σημείο 2 και 3, πρέπει να χρησιμοποιούνται λατινικά γράμματα και αραβικά ψηφία. Επιπλέον, τα λατινικά γράμματα τα οποία χρησιμοποιούνται για τις ενδείξεις οι οποίες προβλέπονται στα σημεία 2.1.1., 2.1.3. και 3., πρέπει να είναι κεφαλαία.

4.2. Για τις ενδείξεις του αριθμού αναγνωρίσεως του οχήματος:

4.2.1. η χρήση των γραμμάτων I, O και Q όπως και της παύλας ή των αστερίσκων ή άλλων ειδικών συμβόλων εκτός των συμβόλων που ορίζονται στη δεύτερη παράγραφο του σημείου 3.1.2., δεν επιτρέπεται.

4.2.2. Τα γράμματα και τα ψηφία πρέπει να έχουν τα ακόλουθα ελάχιστα ύψη:

4.2.2.1. 7 χιλιοστά για τους χαρακτήρες οι οποίοι σημειώνονται απ' ευθείας επάνω στο αμάξωμα ή στο πλαίσιο ή σε άλλη ανάλογη υποδομή του οχήματος.

4.2.2.2. 4 χιλιοστά για τους χαρακτήρες οι οποίοι σημειώνονται στη πινακίδα του κατασκευαστή.

78/507/ΕΟΚ Άρθ. 1 και παράρτημα

ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ

ΥΠΟΔΕΙΓΜΑ ΠΙΝΑΚΙΔΩΝ ΚΑΤΑΣΚΕΥΑΣΤΗ

Τα κατωτέρω παραδείγματα δεν προδικάζουν τε στοιχεία που θα αναγραφούν πραγματικά επί των πινακίδων κατασκευαστή. Δίδονται μόνο ενδεικτικά.

Παράδειγμα 1

STELLA FABBRICA AUTOMOBILI

e * 3 * 1485

3 I S K L M 3 A C 8 B 1 2 3 9 5 4

1 500 kg

2 500 kg

1 – 730 kg

2 – 810 kg

Παράδειγμα αναφερόμενο σε ένα όχημα της κατηγορίας M1.

Οι προβλεπόμενες στο σημείο 2.2 συμπληρωματικές πληροφορίες δύνανται να αναγραφούν κάτω ή παραπλεύρως των προδιαγραφεισών ενδείξεων. (Βλ. ορθογώνιο με διακεκομμένες γραμμές στο παράδειγμα ανωτέρω).

Παράδειγμα 2

MAYER KRAFTFAHRZEUGWERK

e * 1 * 501

3 G T W O 1 8 0 0 9 B S 5 1 3 1 2

22 000 kg

38 000 kg

1 – 7 000 kg

2 – 8 000 kg

3 – 8 000 kg

Παράδειγμα αναφερόμενο σε ένα όχημα της κατηγορίας N3.

Οι συμπληρωματικές πληροφορίες του σημείου 2.2 δύνανται να αναγραφούν κάτω ή παραπλεύρως των προδιαγραφεισών ενδείξεων. (Βλ. ορθογώνιο με διακεκομμένη γραμμή στο ανωτέρω παράδειγμα).

_____________

ΠΑΡΑΡΤΗΜΑ II

Μέρος Α

Καταργούμενη οδηγία με τις διαδοχικές τροποποιήσεις της(που αναφέρονται στο άρθρο 6)

Οδηγία 76/114/EOK του Συμβουλίου (ΕΕ L 24, 30.1.1976, σ. 1) |

Οδηγία 78/507/EOK της Επιτροπής (ΕΕ L 155, 13.6.1978, σ. 31) |

Σημείο Χ.α.5 του παραρτήματος Ι της Πράξης Προσχώρησης του 1979 (ΕΕ L 291 της 19.11.1979, σ.109) |

Σημείο ΙΧ.Α.12 του παραρτήματος Ι της Πράξης Προσχώρησης του 1985 (ΕΕ L 302 της 15.11.1985, σ.213) |

Οδηγία 87/354/EOK του Συμβουλίου (ΕΕ L 192, 11.7.1987, σ. 43) | Μόνο σημείο 6 του παραρτήματος |

Σημείο XI.Γ.I.6 του παραρτήματος I της Πράξης Προσχώρησης του 1994 (ΕΕ C 241, 29.8.1994, σ. 205) |

Σημείο I.A.14 του παραρτήματος II της Πράξης Προσχώρησης του 2003 (ΕΕ L 236, 23.9.2003, σ. 57) |

Οδηγία 2006/96/ΕΚ του Συμβουλίου (ΕΕ L 81, 20.12.2006, σ. 81) | Μόνον όσον αφορά την παραπομπή στην οδηγία 76/114/ΕΟΚ που περιέχεται στο άρθρο 1 και το σημείο 13 του παραρτήματος |

Μέρος B

Κατάλογος ημερομηνιών ενσωμάτωσης στο εθνικό δίκαιο και εφαρμογής(που αναφέρονται στο άρθρο 6)

Οδηγία | Λήξη προθεσμίας ενσωμάτωσης | Ημερομηνία εφαρμογής |

76/114/ΕΟΚ | 1η Ιανουαρίου 1977 | 1η Οκτωβρίου 1978 |

78/507/ΕΟΚ | 1η Οκτωβρίου 1978(*) | - |

87/354/ΕΟΚ | 31η Δεκεμβρίου 1987 | - |

(*) Σύμφωνα με το άρθρο 2 της οδηγίας 78/507/ΕΟΚ:

«1. Από της 1ης Οκτωβρίου 1978, τα κράτη μέλη δεν δύνανται για λόγους που αφορούν στις βάσει κανονιστικών πράξεων πινακίδες και επιγραφές ή τις θέσεις και τους τρόπους εναποθέσεώς τους:

- ούτε να αρνηθούν, για ένα τύπο οχήματος με κινητήρα, την έγκριση ΕΟΚ ή τη χορήγηση του προβλεπομένου εγγράφου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ, ή την έγκριση από εθνικής πλευράς,

- ούτε να απαγορεύσουν την έναρξη κυκλοφορίας των οχημάτων,

αν οι πινακίδες και επιγραφές ή οι θέσεις και τρόποι εναποθέσεώς τους σε αυτόν τον τύπο οχήματος ή στα οχήματα αυτά ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.

2. Από της 1ης Οκτωβρίου 1981, τα κράτη μέλη:

- δεν δύνανται πλέον να εκδίδουν το προβλεπόμενο στό άρθρο 10, παράγραφος 1 τελευταία περίπτωση της οδηγίας 70/156/ΕΟΚ έγγραφο, για ένα τύπο οχήματος του οποίου οι βάσει κανονιστικών πράξεων ως πινακίδες και επιγραφές ή οι θέσεις και οι τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία,

- δύνανται να αρνούνται να χορηγούν από εθνικής πλευράς έγκριση ενός τύπου οχημάτων των οποίων οι βάσει κανονιστικών πράξεων πινακίδες και επιγραφές ή οι θέσεις και τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.

3. Από της 1ης Οκτωβρίου 1981, τα κράτη μέλη δύνανται να απαγορεύσουν τη θέση σε κυκλοφορία για πρώτη φορά των οχημάτων των οποίων οι βάσει κανονιστικών πράξεων πινακίδες και επιγραφές ή οι θέσεις και οι τρόποι εναποθέσεώς τους δεν ανταποκρίνονται στις προδιαγραφές της οδηγίας 76/114/ΕΟΚ ως ετροποποιήθη από την παρούσα οδηγία.»

_____________

ΠΑΡΑΡΤΗΜΑ ΙΙΙ

Πίνακας αντιστοιχίας

Οδηγία 76/114/ΕΟΚ | Παρούσα οδηγία |

Άρθρα 1 έως 4 | Άρθρα 1 εως 4 |

Άρθρο 5 | - |

- | Άρθρο 5 |

- | Άρθρα 6 |

- | Άρθρο 7 |

Άρθρο 6 | Άρθρο 8 |

Παράρτημα | Παράρτημα Ι |

Παράρτημα, σημεία 1 και 1.1 | Παράρτημα Ι, σημείο 1 |

Παράρτημα, σημεία 2 έως 4 | Παράρτημα, σημεία 2 έως 4 |

Συμπληρωματικό Παράρτημα | Συμπληρωματικό Παράρτημα |

- | Παράρτημα ΙΙ |

- | Παράρτημα ΙΙΙ |

_____________

[1] COM(87) 868 PV.

[2] Βλ. παράρτημα 3 του τμήματος Α των εν λόγω συμπερασμάτων.

[3] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.

[4] Βλ. παράρτημα ΙΙ, μέρος Α της παρούσας πρότασης.

[5] ΕΕ C [...], [...], σ. [...].

[6] ΕΕ C [...], [...], σ. [...].

[7] ΕΕ L 24, 30.1.1976, σ. 1. Οδηγία όπως τροποποιήθηκε τελευταία με την οδηγία 2006/96/ΕΚ (ΕΕ L 363, 20.12.2006, σ. 81).

4 Βλ. παράρτημα ΙΙ, μέρος Α.

5 [ΕΕ L 42, 23.2.1970, σ. 1. Οδηγία όπως τροποποιήθηκε τελευταία με την οδηγία 2004/40/ΕΚ του Ευρωπαϊκού Κοινοβουλίου και του Συμβουλίου (ΕΕ L 161, 14.6.2006, σ. 12).]

[8] Αν ένας τύπος οχήματος δεν έχει αποτελέσει αντικείμενο εγκρίσεως ΕΚ και συνεπώς δεν έχει αριθμό εγκρίσεως ΕΚ, τα κράτη μέλη δύνανται να απαιτούν να εμφαίνεται ο αριθμός εγκρίσεως από εθνικής πλευράς. Αν πρέπει να εμφαίνεται ο αριθμός εγκρίσεως από εθνικής πλευράς, ο κατασκευαστής δύναται να τον επιθέσει είτε σε πινακίδα διαφορετική από την πινακίδα του κατασκευαστή είτε στην ίδια την πινακίδα του κατασκευαστή.